|  |
| --- |
| cid:image003.png@01D340E9.A02B3460  REPUBLIKA  HRVATSKA  TRGOVAČKI   SUD  U  ZAGREBU  **Ured predsjednika suda**              Zagreb, Amruševa 2/II |

Broj: 19 Su-283/20

Zagreb, dana 16. ožujka 2020.g.

Trgovački sud u Zagrebu, po predsjedniku suda Nini Radiću, na temelju odredbe čl. 5. Sudskog poslovnika ("Narodne novine" broj [37/14](http://www.iusinfo.hr/Publication/Content.aspx?Sopi=NN2014B37A663&Ver=1)., [49/14](http://www.iusinfo.hr/Publication/Content.aspx?Sopi=NN2014B49A945&Ver=2)., [8/15](http://www.iusinfo.hr/Publication/Content.aspx?Sopi=NN2015B8A188&Ver=3)., 35/15., 123/15., 45/16., 29/17., 33/17., 34/17. i 57/17 , 101/18, 119/18, 81/19 I 128/19 dalje SP ) u skladu s čl. 31. Zakona o sudovima ("Narodne novine" broj  28/2013, 33/2015, 82/2015, 82/2016, 67/18, 126/19 dalje: ZS), te preporukama za postupanje predsjednika Vrhovnog suda Republike Hrvatske, poslovni broj Su-IV-125/20-2 od dana 13. ožujka 2020. godine, preporukama Ministarstva pravosuđa Republike Hrvatske, Klasa: 710-01/20-01/135, Urbroj: 514-04-02/1-20-01 od dana 13. ožujka 2020.godine, dana 16. ožujka 2020. godine, donosi

**O D L U K U**

**I**

**Ulazak u sudsku zgradu strankama nije dopušten od dana 17. ožujka 2020. godine do daljnjeg, osim u posebnim slučajevima.**

**II**

**Rad sa strankama organizira se na način kako slijedi;**

**SUDSKI REGISTAR**

**komunikacija isključivo putem:**

**fax-a**: 01/ 4897 297

**e-mail-a**: [TSZG-RegistarSluzbenici@tszg.pravosudje.hr](mailto:TSZG-RegistarSluzbenici@tszg.pravosudje.hr)

**Organizacija rada prema vrstama zahtjeva, kako slijedi**;

**1**.

ZAHTJEV ZA IZDAVANJE POTVRDE (stečaj, likvidacija), ZAHTJEV ZA IZVADAK ZAHTJEV ZA PRESLIK POPISA ČLANOVA DRUŠTVA, PREDAJA OGLASA

**Komunikacija isključivo putem faxa ili elektroničke pošte. Preuzimanje gore navedenog vršit će se svakog radnog dana u vremenu od *10-12 sati* na porti suda.**

**2.**

ZAPRIMANJE PRIJAVA ZA UPIS U SUDSKI REGISTAR, PODNESAKA I DRUGIH DOKUMENATA U POSTUPKU UPISA U SUDSKI REGISTAR VRŠIT ĆE SE:

- **poštom ili neposrednom predajom na porti Suda svakodnevno u vremenu 10-12 sati**

Rješenja o upisu u sudski registar ***neće se izdavati*** budući se ista preuzimaju na stranicama sudskog registra u elektroničkom obliku.

**PARNIČNI I IZVANPARNIČNI ODJEL**

Za stranke i sudionike koji nisu uključeni u elektroničku komunikaciju, pristup sudu moguć je poštom, pregledom elektroničkih servisa e-Predmet i e-Oglasna ploča.

**Ulazak u zgradu suda ograničen je isključivo za ročišta koja sudska vijeća nisu odgodila radi složenosti i hitnosti.**

**Upućuju se sve stranke i sudionici sa sudom komunicirati elektroničkim putem.**

**III**

**Sudska vijeća sukladno općim preporukama zaštite i zakonskim odredbama mogu odgoditi određena ročišta.**

**IV**

**Sve obavijesti važne za organizaciju rada suda biti će objavljene na web stranici suda. Ova obavijest se primjenjuje u razdoblju od 15 dana ili do daljnje odluke.**

U Zagrebu, dana 16. ožujka 2020. godine.

**Predsjednik Trgovačkog suda u Zagrebu**

**Nino Radić**